**3g Ng Råstoffer i Grønland – krav til miniprojekter jan. 2025**

Miniprojektet har både en meget jordnær/teknisk del, der handler om dannelse, udvinding og anvendelse af mineralske råstoffer fra Grønlands undergrund, men også en mere politisk del, der handler om hvem, som har den nødvendige knowhow og kapital til at udvinde og forarbejde råstoffet, og hvem der skal bestemme over retten til at udnytte råstofferne i Grønland.

Emnerne i Tabel 1 tackles som miniprojekter af 2-4 elever pr. emne.

*Tabel 1. Emner og elever til miniprojekter.*

|  |  |
| --- | --- |
| **Emne** | **Elever** |
| Den Sorte Engel, Maarmorilik, Ummannaq | Ditte, Frederikke, Sofia |
| Kvanefjeld, Narsaq (uran) | Agnes, Karoline, Rosa |
| Kvanefjeld, Narsaq og Kringlerne, Kangerluarsuk (sjældne jordarter) | Frederik, Philip, Sebastian |
| Ivittuut / Ivigtut (kryolit) | Aksel, Ida, Noah |
| Gletsjermel / Minik Rosings “magiske mudder” | Casper, Max, Simon |

**Produktkrav**:

Hver gruppe afleverer dels en skriftlig opgave med kildeangivelser og holder et oplæg med PowerPoint. Den skriftlige opgaves omfang er max. 10 sider, inkl. forside, indholdsfortegnelse og litteraturliste (se separat dokument for kildehenvisning og korrekt opstilling af litteraturliste). Opbygning: se herunder. Oplægget skal vare ca. 10 min og holdes foran resten af holdet og læreren. Efterfølgende lægges PowerPoint-filen i holdmappen som fælles noter.

Til eksamen: Hver gruppe kan kun drages til regnskab i detaljer for sit eget emne, men forventes at være orienteret om og kunne inddrage de andre gruppers emner i en snak om råstoffer i Grønland.

**Den skriftlige opgaves opbygning er som følger:**

|  |  |  |
| --- | --- | --- |
| **Opgavedel** | **Hjælp til opgavedelens indhold** | **Side (forslag til omfang)** |
| Forside | *Fag og niveau, titel, fulde navne, hold (3g Ng), institution og afleveringsdato*  *I opfordres til at indsætte en illustration relevant for indholdet (men den skal IKKE forsynes med nr., tekst eller kilde).* | (1) *– der er ikke sidetal på forsiden (vælg ”Speciel første side” i Word), men den tæller alligevel som side 1* |
| Indholdsfortegnelse | *Findes under Referencer i Word. Brug forskellig typografi til overskrifter på afsnit og underafsnit* | 2 *– skal stå på en side for sig selv* |
| Afsnit 1: Indledning | *Fang læserens interesse for emnet og giv et kort rids af opgavens opbygning (”Først vil vi..., dernæst behandler vi…, og til sidst runder vi af med…”).* | 3 *– max en halv side* |
| Afsnit 2: Råstoffet  *(brug navnet på jeres ressource)* | 1. Hvilket råstof er der tale om, og i hvilken form findes jeres råstof/bjergart?  2. Hvor findes det på Grønland, og hvordan dannes råstoffet geologisk?  *Når I indsætter tabeller og figurer skal de forsynes med nummer og tekst, og I skal huske at henvise til dem i brødteksten.*  *Det er MEGET vigtigt, I løbende henviser i brødteksten til kilderne for jeres viden om jeres emne – se separat dokument.* | 3-4 |
| Afsnit 3: Produktion | 3. Hvad anvendes råstoffet til?  4. Produktion og udvikling af råstoffet.  *Det er MEGET vigtigt, I løbende henviser i brødteksten til kilderne for jeres viden om jeres emne – se separat dokument.* | 5-6 |
| Afsnit 4: Diskussion | 5. Miljømæssige, sociale, økonomiske og politiske udfordringer ved udvinding, forarbejdning og salg af råstoffet.  *Beskriv og diskuter udfordringer med at udvinde / udnytte råstoffet. Benspænd: Flet mindst ét af FN’s 17 verdensmål ind her. Igen er det MEGET vigtigt at henvise til kilderne for jeres viden. Jeg er ikke interesseret i at læse om JERES EGEN mening om emnet – I skal finde og modstille nogle relevante aktørers meninger for at belyse emnet.* | 7-8 |
| Afsnit 5: Afslutning | *Rund emnet af med kort at samle op på, hvad råstoffet er og kan bruges til, og hvilke problemer udvindingen af det afføder (og om nogle af dem kan løses).* | 9 |
| Litteraturliste | *Komplet liste over den litteratur (bøger, artikler, hjemmesider, videoer osv.), I har anvendt og henvist til i opgaven* | 10 *– skal stå på en side for sig selv* |